wannaphong/clean_thaiwikipedia huggingface dataset:
# หม่อมหลวงอุดม สนิทวงศ์
รองอำมาตย์เอก หม่อมหลวงอุดม สนิทวงศ์ (6 กันยายน พ.ศ. 2443 – 12 กรกฎาคม พ.ศ. 2525) เป็นนักการเมืองชาวไทย อดีตรัฐมนตรีช่วยว่าการกระทรวงการคลังพระบรมราชโองการ ประกาศ แต่งตั้งรัฐมนตรีช่วยว่าการกระทรวงการคลัง (หม่อมหลวงอุดม สนิทวงศ์)  อดีตรัฐมนตรีว่าการกระทรวงพาณิชย์พระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย) กระทรวงคมนาคมพระบรมราชโองการ ประกาศ ตั้งและแต่งตั้งรัฐมนตรี (จำนวน ๒๒ ราย) และกระทรวงอุตสาหกรรม และอดีตสมาชิกสภาผู้แทนราษฎร ประเภทที่ 2สมาชิกสภาผู้แทนราษฎร ประเภทที่ 2

หม่อมหลวงอุดม สนิทวงศ์ เป็นบุตรของเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท่านผู้หญิงวงศานุประพัทธ์ (ตาด สิงหเสนี) เกิดที่วังพระวรวงศ์เธอ พระองค์เจ้าสายสนิทวงศ์ ตำบลป้อมปราบศัตรูพ่าย อำเภอป้อมปราบศัตรูพ่าย จังหวัดพระนคร เมื่อวันที่ 6 กันยายน พ.ศ. 2443 มีพี่น้องร่วมบิดา ดังนี้
หม่อมหลวงชื่น สนิทวงศ์ (ถึงแก่กรรมแล้ว)
หลวงจรูญสนิทวงศ์ (หม่อมหลวงจรูญ สนิทวงศ์) (18 พฤศจิกายน พ.ศ. 2438 – 30 มีนาคม พ.ศ. 2473)
หม่อมหลวงจรัญ สนิทวงศ์ (7 มกราคม พ.ศ. 2440 – 9 พฤษภาคม พ.ศ. 2501)
หม่อมหลวงเดช สนิทวงศ์ (18 กุมภาพันธ์ พ.ศ. 2441 – 8 กันยายน พ.ศ. 2518)
หม่อมหลวงอุดม สนิทวงศ์
หม่อมหลวงแส กฤดากร (24 พฤษภาคม พ.ศ. 2447 – 25 สิงหาคม พ.ศ. 2523)
หม่อมหลวงสงบ สนิทวงศ์ (ถึงแก่กรรมแต่เยาว์วัย) 
นายแพทย์ หม่อมหลวงเกษตร สนิทวงศ์ (พ.ศ. 2452 – พ.ศ. 2538)
หม่อมหลวงบัว กิติยากร (25 พฤศจิกายน พ.ศ. 2452 − 19 กันยายน พ.ศ. 2542; พระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง)
พลโท นายแพทย์ หม่อมหลวงจินดา สนิทวงศ์ (26 สิงหาคม พ.ศ. 2459 – 24 ตุลาคม พ.ศ. 2530)
หม่อมหลวงทัยเกษม สนิทวงศ์ (28 มกราคม พ.ศ. 2463 – 4 เมษายน พ.ศ. 2536)
ท่านหู้หญิง หม่อมหลวงมณีรัตน์ บุนนาค (23 กันยายน พ.ศ. 2465 – 23 เมษายน พ.ศ. 2543)
หม่อมหลวงกมล สนิทวงศ์ (พ.ศ. 2468 – 14 ธันวาคม พ.ศ. 2561)
ท่านผู้หญิง หม่อมหลวงสารภี มิ่งเมือง

เข้าเรียนชั้นมัธยมศึกษาที่โรงเรียนเทพศิรินทร์ เมื่อปี พ.ศ. 2452
หม่อมหลวงอุดม สมรสกับ Pia Miggie Alder ระหว่างศึกษาอยู่ในประเทศสวิตเซอร์แลนด์
ต่อมาหลังจากหย่าขาดกับ Pia Miggie Alder ได้ทำการสมรสกับหม่อมหลวงนวม สนิทวงศ์ เมื่อปี พ.ศ. 2482
หม่อมหลวงอุดมมีบุตรธิดากับบุญยิ่ง สนิทวงศ์ ณ อยุธยา (สกุลเดิม วิมลสูตร) 3 คน คือ
นายแพทย์สมภพ สนิทวงศ์ ณ อยุธยา สมรสกับศรีนวล สนิทวงศ์ ณ อยุธยา (สกุลเดิม จรัสศิลป์) มีบุตรคือ ชนกนันท์ สนิทวงศ์ ณ อยุธยา
พลตำรวจโทณัฐพิชย์ สนิทวงศ์ ณ อยุธยา กรรมการผู้ช่วยรัฐมนตรีประจำกระทรวงมหาดไทย ในรัฐบาล พลเอกประยุทธ์ จันทร์โอชา สมรสกับวรัญญา สนิทวงศ์ ณ อยุธยา (สกุลเดิม จิตต์จำนงค์) มีบุตรคือ วรุตม์ สนิทวงศ์ ณ อยุธยา
อมรยุพา ไกรลาศศิริ สมรสกับนายแพทย์วันชัย ไกรลาศศิริ

หม่อมหลวงอุดม ยังเป็นสมาชิกวงลายคราม ในพระบาทสมเด็จพระมหาภูมิพลอดุลยเดชมหาราช บรมนาถบพิตรกำเนิดวงดนตรีกิตติมศักดิ์ : ลายคราม  เครือข่ายกาญจนาภิเษก

หม่อมหลวงอุดมได้ป่วยเป็นโรคหลอดลมอักเสบเรื้อรัง ถุงลมโป่งพอง เป็นสาเหตุให้สุขภาพร่างกายไม่แข็งแรง และต้องได้รับการดูแลอย่างใกล้ชิดจากแพทย์เป็นประจำเสมอมา กระทั่งวันที่ 7 กรกฎาคม พ.ศ. 2525 หม่อมหลวงอุดมเกิดมีโรคแทรกซ้อน(ปอดบวม)จึงได้รับการรักษาในห้องไอซียู ตึกอายุรศาสตร์ โรงพยาบาลจุฬาลงกรณ์ แต่อาการไม่ดีขึ้น และได้ถึงแก่กรรมเมื่อเช้าวันที่ 12 กรกฎาคม พ.ศ. 2525 เวลา 05.30 น. สิริอายุ 81 ปี 10 เดือน 6 วัน 

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์เล่ม 93 ตอนที่ 80 วันที่ 1 มิถุนายน 2519

พระราชทานเครื่องราชอิสริยาภรณ์

 ลำดับสาแหรก
# ยุทธการที่เพรสตัน
ยุทธการที่เพรสตัน (ค.ศ. 1648)  เป็นยุทธการในสงครามกลางเมืองอังกฤษครั้งที่ 2 ที่เกิดขึ้นระหว่างวันที่ 17 สิงหาคม ถึงวันที่ 19 สิงหาคม ค.ศ. 1648 ที่เมืองเพรสตัน ทางเหนือของวอร์ริงตัน เทศมณฑลแลงคาสเชอร์ในอังกฤษ เป็นการต่อสู้ระหว่างกองทัพของฝ่ายนิยมกษัตริย์ของพระเจ้าชาลส์ที่ 1 ที่นำโดยเจมส์ แฮมมิลตัน ดยุคแห่งแฮมมิลตันที่ 1, เจมส์ ลิฟวิงสตัน เอิร์ลที่ 1 แห่งแคลลินดาร์, มาร์มาดิวก์ แลงเดล, วิลเลียม เบลลี, จอร์จ มันโร นิวมอร์ที่ 1 และจอห์น มิดเดิลตัน เอิร์ลที่ 1 แห่งมิดเดิลตัน กับฝ่ายรัฐสภาที่นำโดยโอลิเวอร์ ครอมเวลล์ และนายพลจอห์น แลมเบิร์ต ผลของสงครามครั้งนี้ฝ่ายรัฐสภาเป็นฝ่ายที่ได้รับชัยชนะอย่างเด็ดขาด ความเสียหายของฝ่ายนิยมกษัตริย์มีผู้เสียชีวิต 4,000 คนและถูกจับอีก 5,000 คน ส่วนการเสียชีวิตของฝ่ายรัฐสภามีเพียงจำนวนน้อย
# ไทยแลนด์ฟุตซอลลีก ฤดูกาล 2552
ไทยแลนด์ฟุตซอลลีก ฤดูกาล 2552 เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ จัดขึ้นเป็นครั้งที่ 3 ในปี พ.ศ. 2552 ฤดูกาลนี้มี 2 สโมสรที่เข้าร่วมเพิ่มเติม ได้แก่ บางกอกกล๊าส และ ไอแอมสปอร์ต โดยใช้สนามแข่งขันตามศูนย์การค้า เช่น แฟชันไอส์แลนด์ เดอะมอลล์งามวงศ์วาน เป็นต้น

 สโมสรที่เข้าร่วมการแข่งขันhttp://www.futsalplanet.com/champs/champs-01.asp?paeseclub=55&stagioni=82&compnazionale=2410  Thailand Futsal League 2009 - FutsalPlanet 
 การท่าเรือฯ
 ชลบุรี บลูเวฟ
 แคท เทเลคอม ทีโอที
 ม.รัตนบัณฑิต
 กรุงเทพมหานคร นนทบุรี
 ราชนาวี
 ม.ศรีปทุมสุราษฎร์ธานี
ไอ แอม สปอร์ต
 ธนาคารกรุงไทย-บางกอกกล๊าส

 ตารางคะแนน 

 อันดับ  ทีม  แข่ง  ชนะ  เสมอ  แพ้  ได้  เสีย  ผลต่าง  คะแนน 1  ชลบุรี บลูเวฟ  22  17  3  2  111  57  +54  54 2  แคท เทเลคอม  22  16  4  2  89  56  +33  52 3 ไอ แอม สปอร์ต 22  13  3  6  94  69  +25  42 4  การท่าเรือฯ  22  10  4  8  77  61  +16  34 5  กรุงเทพมหานคร  22  10  4  8  75  70  +5  34 6  ทีโอที  22  9  4  9  80  66  +14  31 7  ราชนาวี  22  8  6  8  89  79  +10  30 8  สุราษฎร์ธานี  22  8  4  10  75  81  -6  28 9  บางกอกกล๊าส  22  6  6  10  72  81  -9  30 10  ม.รัตนบัณฑิต  22  5  5  12  75  98  -23  20 11  นนทบุรี  22  4  2  16  54  99  -45  14 12  ม.ศรีปทุม  22  3  1  18  74  128  -74  4

 ผู้ทำประตูสูงสุดhttps://web.archive.org/web/20090903053447/http://www.liga-futsal.com/Allplayer_score.aspx?AspxAutoDetectCookieSupport=1 Top Scores Thailand Futsal League 2009 - LigaFutsal 
29 ประตู
 เสริมพันธ์ คุ้มถิ่นแก้ว - ทีโอที
27 ประตู
 เจษฎา ชูเดช - ราชนาวี
# สมชาย ทรัพย์เพิ่ม
สมชาย ทรัพย์เพิ่ม อดีตนักฟุตบอลทีมชาติไทย สมชายเคยเล่นทั้งทีมชาติชุดใหญ่และเยาวชน มีชื่อเสียงอย่างมากจากการเล่นฟุตบอลอาชีพ ณ ประเทศญี่ปุ่น เป็นเวลา 2 ปี (พ.ศ. 2532 - 2533) ให้กับทีมคอสโม่ ออยล์ โดยมีฉายาที่สื่อมวลชนตั้งให้ว่า "มาราโดน่าเมืองไทย" หลังจากแขวนสตั๊ดทำหน้าที่เป็นผู้ช่วยโค้ชของทีมสโมสรฟุตบอลองค์การโทรศัพท์ 4 ปี 

ในนัดสุดท้ายของไทยพรีเมียร์ลีก 2556 วันที่ 3 พฤศจิกายน พ.ศ. 2556 สมชาย ที่เป็นโค้ชของสโมสรทีโอที เอสซี สร้างความฮือฮาด้วยการเปลี่ยนตัวเองลงสนาม แทน ภูดิท เนียมคง ในนาทีที่ 78 ในเกมส์ที่ไปเยือนสโมสรบุรีรัมย์ ยูไนเต็ด ที่นิวไอโมบายสเตเดี้ยม โดยจบเกมส์ บุรีรัมย์ ชนะ ทีโอที 2-1 ทำให้ได้รับการบันทึกว่าเป็นผู้เล่นที่อายุมากที่สุดที่ได้ลงสนามในไทยพรีเมียร์ลีก ที่ 51 ปี 7 เดือน 25 วัน มีบุตร1คน ชื่อ ปัณณ์ ทรัพย์เพิ่ม

 เกียรติประวัติ 
 ผลงานในฐานะนักเตะ 

สโมสรกีฬาราชประชา
 เยาวชนชิงแชมป์ประเทศไทย ปี 2524 :ชนะเลิศ 

ธนาคารกรุงไทย

 ควีนส์คัพ ปี 2530 :รองชนะเลิศ 
 ฟุตบอลถ้วย ก. ปี 2531 :ชนะเลิศ 

องค์การโทรศัพท์

 ฟุตบอลชิงแชมป์สโมสรแห่งเอเชีย (CUP WINNER CUP) ปี 2538 :อันดับ 3

ทีมชาติไทย 
 ฟุตบอลนักเรียนชิงแชมป์แห่งเอเชีย ปี 2523 :ชนะเลิศ (ทีมนักเรียนไทย) 
 ฟุตบอลนักเรียนชิงแชมป์แห่งเอเชีย ปี 2525 :รองชนะเลิศ (ทีมนักเรียนไทย)
 คิงส์คัพ  :ชนะเลิศ

 ผลงานในฐานะผู้ฝึกสอน 
สโมสรมหาวิทยาลัยกรุงเทพ 
 กีฬามหาวิทยาลัยแห่งประเทศไทย ครั้งที่ 29 ประจำปี 2544 : แชมป์ 
 THAILAND UNIVERSITY LEAGUE ครั้งที่ 5 ประจำปี 2544 - 2545 : แชมป์ 
 U - LEAGUE : แชมป์ 
 SUPER U – LEAGUE แชมป์ 
 ดิวิชั่น 1 ฤดูกาล 2545-2546 : แชมป์  
 ไทยแลนด์พรีเมียร์ลีก ฤดูกาล 2006 : แชมป์ 

 รางวัลเกียรติยศส่วนตัว 
นักฟุตบอล 
 ได้รับรางวัล "ควีนสสตาร์" ของการแข่งขันฟุตบอลชิงถ้วยพระราชทาน ควีนสคัพ ประจำปี 2530 
 ได้รับรางวัลนักเตะยอดเยี่ยมรองเท้าเงินในการแข่งขันฟุตบอลชิงถ้วยพระราชทาน ประเภท ก. ประจำปี 2531 

ผู้ฝึกสอน  
 ได้รับรางวัลผู้ฝึกสอนยอดเยี่ยมของการแข่งขันฟุตบอลไทยแลนด์พรีเมียร์ลีก 2006
# บาคคัส (คาราวัจโจ)
บาคคัส (ภาษาอังกฤษ: Bacchus) เป็นภาพเขียนสีน้ำมันที่เขียนโดยคาราวัจโจจิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิ, ฟลอเร็นซ์ในประเทศอิตาลี 

ภาพ “บาคคัส” เขียนราวปี ค.ศ. 1595 เป็นภาพของเทพบาคคัสหนุ่มสวมช่อใบองุ่นบนหัวมีผ้าห่มหลวม ๆ นอนเอนท่าแบบคลาสสิกมือขวาเล่นชายผ้าผูกเอว บนโต๊ะหน้าตัวแบบมีชามผลไม้และขวดไวน์ขวดใหญ่ตั้งอยู่ ในมือซ้ายของตัวแบบถือแก้วไวน์ที่เทจากขวดไวน์ยื่นออกมาจากตัวมายังผู้ดูเหมือนกับจะชวนผู้ชมภาพเข้าไปร่วมด้วย

“เทพบาคคัส” เทพเจ้าแห่งไวน์และงานรื่นเริง ภาพชิ้นนี่เป็นภาพที่เขียนไม่นานหลังจากที่คาราวัจโจเข้าไปพำนักอาศัยกับคาร์ดินัลฟรานเชสโค มาเรีย เดล มอนเต ผู้เป็นผู้อุปถัมภ์สำคัญคนแรก เป็นงานที่สะท้อนให้เห็นความสนใจในลัทธิมนุษยนิยมของผู้มีการศึกษาในแวดวงของคาร์ดินัลเดล มอนเต

ไม่ว่าคาราวัจโจจะตั้งใจหรือไม่ก็ตามภาพนี้แสดงความมีอารมณ์ขันที่เห็นได้จากใบหน้าอันแดงก่ำของบาคคัส และเป็นภาพของเด็กหนุ่มที่ห่มตัวด้วยผ้าผืนหลวม ๆ นอนเอนสลึมสลือท่าทางมึนในพาลัซโซของคาร์ดินัลเดล มอนเตในกรุงโรม ลักษณะของบาคคัสที่แสดงในภาพนี้มิได้ทำให้ผู้ชมภาพเชื่อว่าเป็นเทพบาคคัสจริง ๆ  นอกจากนั้นริ้วในแก้วไวน์ทำให้ดูเหมือนว่าบาคคัสคงจะถืออยู่ได้ไม่นานก่อนที่หกลงมาจากแก้ว 

ผลไม้และขวดไวน์เป็นสิ่งที่นักวิชาการสนใจกันมานานกว่าตัวเทพบาคคัสเอง นักวิชาการตีความหมายว่าผลไม้ที่อยู่ในสภาพที่กินไม่ได้อาจจะหมายถึงความเปลี่ยนแปลงและความไม่แน่นอนของสิ่งต่าง ๆ ในโลก หลักจากภาพได้รับการทำความสะอาดก็พบว่ามีเงาของจิตรกรกำลังเขียนภาพสะท้อนอยู่บนขวดไวน์

เทพบาคคัสยื่นแก้วให้ด้วยมือซ้ายทำให้สันนิษฐานกันว่าคาราวัจโจใช้กระจกส่องช่วยในการเขียนโดยตรงบนผืนผ้าใบแทนที่จะเขียนลายเส้นหรือร่างก่อน แต่แขนหรือมือซ้ายที่เห็นอันที่จริงเป็นมือขวา ที่ตรงกับที่นักชีวประวัติจิโอวานนิ บากลิโอเนกล่าวว่าคาราวัจโจใช้กระจกช่วยในการเขียนภาพในสมัยต้น ๆ จิตรกรอังกฤษเดวิด ฮ็อคนีย์ (David Hockney) ศึกษาวิธีเขียนของคาราวัจโจในวิทยานิพนธ์ที่รู้จักกันในชื่อวิทยานิพนธ์ฮ็อคนีย์-ฟาลโค (Hockney-Falco thesis) ที่ตั้งสมมติฐานว่าจิตกรยุคเรอเนสซองซ์ และต่อมาใช้กล้องลูซิดา (camera lucida) เป็นอุปกรณ์ช่วยในการเขียนภาพ
# ดัชชี
ดัชชีราชบัณฑิตยสถาน, สารานุกรมประเทศในทวีปยุโรป ฉบับราชบัณฑิตยสถาน, ราชบัณฑิตยสถาน, 2550, หน้า  424  เป็นอาณาเขตการปกครองหรือบริเวณที่ปกครองโดยดยุกหรือดัชเชส

ดัชชีที่สำคัญบางแห่งในสมัยก่อนจะมีอธิปไตยปกครองบริเวณหนึ่ง ๆ ต่อมารวมกันเป็นที่มาของรัฐสมัยใหม่ในปัจจุบัน เช่น ประเทศเยอรมนี ประเทศอิตาลี ในทางตรงกันข้ามดัชชีอื่น ๆ ก็อาจจะเป็นเขตปกครองภายในราชอาณาจักรมาตั้งแต่สมัยกลาง เช่น ในประเทศอังกฤษ ประเทศฝรั่งเศส และประเทศสเปน ประวัติของแต่ละดัชชีแต่ละอาณาจักรก็จะแตกต่างกันออกไปขึ้นอยู่กับความแข็งแกร่งและประวัติศาสตร์ที่เกี่ยวข้องของแต่ละรัฐ

 ตัวอย่าง 
ตัวอย่างดัชชีที่มีอธิปไตยก็ได้แก่แกรนด์ดัชชี (grand duchy) เช่นลักเซมเบิร์ก ดัชชีในจักรวรรดิโรมันอันศักดิ์สิทธิ์สมัยกลางและกลุ่มประเทศที่พูดภาษาเยอรมันมักจะเป็นอาณาจักรที่เป็นอิสระเช่นที่ว่านี้

ประเทศฝรั่งเศสมีดัชชีมาตั้งแต่สมัยกลาง สมเด็จพระราชินีนาถเอลิซาเบธที่ 2 แห่งสหราชอาณาจักรยังทรงดำรงตำแหน่งดยุกแห่งนอร์ม็องดี--ดัชชีที่ยังเหลือแต่หมู่เกาะแชแนลที่ไม่มีพระมหากษัตริย์ฝรั่งเศสที่จะรับตำแหน่งได้ ดัชชีอื่นๆ ที่สำคัญของฝรั่งเศสก็ ได้แก่ ดัชชีนอร์ม็องดี เบอร์กันดี บริตตานี และอากีแตน

ในประเทศอังกฤษสมัยกลาง เขตการปกครองของแลงคาเชอร์และคอร์นวอลล์ได้รับการสถาปนาให้เป็นดัชชีพร้อมกับอำนาจบางประการ ดัชชีแลงแคสเตอร์ได้รับการสถาปนาในปี ค.ศ. 1351 แต่ถูกรวมเข้าเป็นส่วนหนึ่งของทรัพย์สินส่วนพระมหากษัตริย์ในปี ค.ศ. 1399 เมื่อเฮนรี โบลิงโบรคดยุกแห่งแลงแคสเตอร์ขึ้นครองราชย์เป็นพระเจ้าเฮนรีที่ 4 ส่วนดัชชีคอร์นวอลล์ได้รับการสถาปนาในปี ค.ศ. 1337 และมีดยุกแห่งคอร์นวอลล์เป็นผู้ปกครองตลอดมาจนปัจจุบัน -- ผู้ซึ่งขณะเดียวกันก็เป็นรัชทายาทแห่งราชบัลลังก์อังกฤษด้วย ในปัจจุบันดัชชีหมดความสำคัญทางการเมืองลงกว่าที่เป็นมาในอดีต
# คินนิคุแมน
คินนิคุแมน  เป็นมังงะของประเทศญี่ปุ่น เขียนเรื่องและวาดภาพประกอบโดย ยูเดะทามาโกะ และได้ถูกสร้างเป็นอนิเมะทางโทรทัศน์และสื่อรูปแบบต่างๆ

 ประวัติ 
คินนิคุแมน ถูกตีพิมพ์ทางนิตยาสารโชเน็งจัมป์รายสัปดาห์ ของสำนักพิมพ์ชูเอฉะ ตั้งแต่เดือน พฤษภาคม ค.ศ. 1979 จนถึงเดือน มีนาคม ค.ศ. 1987 แต่หลังจากการตีพิมพ์ คินนิคุแมน 2 สิ้นสุดลง ก็ได้กลับไปทำคินนิคุแมนอีกครั้ง โดยเล่าต่อจากบทศึกชิงรัชทายาทดาวคินนิคุ ตีพิมพ์ทางนิตยาสาร วีคลี่ NEWS ของสำนักพิมพ์ชูเอฉะ ตั้งแต่เดือนพฤศจิกายน ค.ศ. 2011

ในช่วงแรกของเรื่องเป็นเนื้อหามังงะแก๊กในตอน โดยเป็นการล้อเลียนโทคุซัทสึฮีโร่เรื่องอุลตร้าแมน จนกระทั่งในตอนที่ 28 ได้มีการเปลี่ยนเนื้อหามาเป็นรูปแบบแอคชั่นกีฬาโดยใช้มวยปล้ำเป็นองค์ประกอบหลัก ซึ่งบทเริ่มต้นที่เปลี่ยนคือบทศึกโอลิมปิกยอดมนุษย์ครั้งที่ 20

ตัวละคร
รายการตัวละครในคินนิคุแมน

 เนื้อหา 
บทปราบเหล่าสัตว์ประหลาด (怪獣退治編)
ตอนที่ 1 - 27 จำนวนตอนทั้งหมด 28 ตอน
บทศึกโอลิมปิกยอดมนุษย์ครั้งที่ 20 (第20回超人オリンピック編)
ตอนที่ 28 - 51 จำนวนตอนทั้งหมด 21 ตอน
บทผจญภัยในอเมริกา (アメリカ遠征編)
ตอนที่ 52 - 79 จำนวนตอนทั้งหมด 28 ตอน
บทปราบเหล่าสัตว์ประหลาดครั้งที่ 2 (第2次怪獣退治編)
ตอนที่ 80 - 89 จำนวนตอนทั้งหมด 10 ตอน
บทโอลิมปิกยอดมนุษย์ เดอะ บิ๊กไฟต์ ครั้งที่ 21 (第21回超人オリンピック ザ・ビッグファイト編)
ตอนที่ 90 - 121 จำนวนตอนทั้งหมด 32 ตอน
บท 7 ยอดมนุษย์ปีศาจ (7人の悪魔超人編)
ตอนที่ 122 - 159 จำนวนตอนทั้งหมด 38 ตอน
บทหน้ากากทองคำ (黄金のマスク編) หรือ บทนักสู้ปีศาจทั้ง 6 (悪魔六騎士編)
ตอนที่ 160 - 208 จำนวนตอนทั้งหมด 49 ตอน
บทศึกแทคทีมยอดมนุษย์ (夢の超人タッグ編)
ตอนที่ 209 - 273 จำนวนตอนทั้งหมด 65 ตอน
บทศึกชิงรัชทายาทดาวคินนิคุ (キン肉星王位争奪編)
ตอนทึ 274 - 387 จำนวนตอนทั้งหมด 114 ตอน
บทเพอร์เฟกต์ออริจิน (完璧超人始祖編)
ผลงานใหม่ ตอนที่ 1 - 208 จำนวนตอนทั้งหมด 208 ตอน
บทแขกทั้ง 6 ของโอเมกา เคนเทารี (オメガ・ケンタウリの六鎗客編)
ผลงานใหม่ ตอนที่ 209 - 316 จำนวนตอนทั้งหมด 108 ตอน

 ประเภทของยอดมนุษย์ 
 คุณลักษณะต่างๆ ของยอดมนุษย์ 
ยอดมนุษย์ฝ่ายธรรมะ (正義超人, เซกิโชจิน)
ยอดมนุษย์เหี้ยมโหด (残虐超人, ซังเกียคุโชจิน)
กลุ่มยอดมนุษย์ที่มีทักษะการต่อสู้ที่โหดร้ายป่าเถื่อน รวมทั้งเล่นผิดกติกาและต่อสู้ด้วยอาวุธที่ติดตัวแฝงและฆ่าในสังเวียนเวที
ยอดมนุษย์ปีศาจ (悪魔超人, อาคุมะโชจิน)
กลุ่มยอดมนุษย์ที่ขายร่างกาย, วิญญาณ และเลือดให้กับปีศาจ กลายเป็นยอดยอดมนุษย์ปีศาจที่อยู่ภายใต้ของจอมปีศาจซาตาน
6 อัศวินปีศาจ (悪魔六騎士)
ยอดมนุษย์เพอร์เฟกต์ (完璧超人, เพอร์เฟกต์โชจิน)
5 ราชบุตรแห่งโชคชะตา (運命の5王子)
แขกทั้ง 6 ของโอเมกา เคนเทารี (オメガ・ケンタウリの六鎗客)
เทพสูงสุด (超神, โชชิน)

 คุณลักษณะต่างๆ ของทางกายภาพ 
ยอดมนุษย์ประเภทเผ่าพันธุ์มนุษย์ (人類タイプの超人)
ยอดมนุษย์ประเภทสัตว์ (動物タイプの超人)
ยอดมนุษย์ประเภทมนุษย์ต่างดาว (宇宙人タイプの超人)
ยอดมนุษย์ประเภทเครื่องจักร (機械タイプの超人)
ยอดมนุษย์ประเภทสิ่งไม่มีชีวิต (非生命体タイプの超人)
ยอดมนุษย์ประเภทอื่น (その他の超人)

 คุณลักษณะต่างๆ ที่กล่าวถึง 
ยอดมนุษย์หุ่นยนต์ (ロボ超人)
ยอดมนุษย์เครื่องจักร (機械超人)
ยอดมนุษย์แปลงร่าง (化身超人)
ยอดมนุษย์วิญญาณ (幽霊超人)
ยอดมนุษย์ทหาร (兵隊超人)
ยอดมนุษย์ผสาน (合体超人)
ยอดมนุษย์หน้ากาก หรือ มาสค์แมน (覆面超人)
ยอดมนุษย์ดึกดำบรรพ์ (古代超人)

ดูเพิ่ม
 คินนิคุแมน รุ่นที่ 2

แหล่งข้อมูลอื่น
 เว็บไซต์อย่างเป็นทางการ 
 週プレNEWS - Webコミック掲載。毎週月曜、最新話のみ無料公開。
 Yahoo!ブックストア 週刊プレイボーイ web comic - Webコミック掲載。毎週月曜午前0時に更新、最新話のみ無料公開。
 東映アニメーション キン肉マン
 オフィシャルツイッター
 ゆでたまご公式サイト
 
 キン肉マン 公式サイト
 เว็บไซต์เกมและอื่นๆ 
 
 キン肉マン マッスルジェネレーションズ
 キン肉マン マッスルグランプリ 
 キン肉マン マッスルグランプリMAX 
 キン肉マン マッスルグランプリ2 
 MFキン肉マン 復活!悪魔超人軍団の巻 
 パチスロ キン肉マン
# อธิป ทองจินดา
อธิป ทองจินดา  มีชื่อจริงว่า อธิป สุขจินดาทอง (10 ธันวาคม พ.ศ. 2508 - 1 ตุลาคม พ.ศ. 2530)บางข้อมูลระบุวันเกิด 12 มีนาคม และ 10 พฤศจิกายน เป็นนักแสดงชาวไทย 

 ประวัติ 
อธิป มีภูมิลำเนาอยู่จังหวัดชลบุรี เป็นบุตรคนที่ 8กระทู้อธิป ทองจินดา  thaifilm.com ของนายพิทักษ์ และนางสมศรี สุขจินดาทองอธิป ทองจินดา thaifilmdb.com สำเร็จการศึกษาชั้นมัธยมศึกษาปีที่ 5 จากโรงเรียนชลราษฎรอํารุง และกำลังศึกษาที่มหาวิทยาลัยรามคำแหง

เขาเข้าสู่วงการบันเทิงปลายปี 2527 โดยการเป็นนายแบบ และถ่ายโฆษณา ตั้งแต่ยังเรียนอยู่ เป็นนายแบบที่ถ่ายให้กับนิตยสารแพรวอยู่หลายเล่ม แสดงภาพยนตร์เรื่องแรกในปี 2528 ในเรื่อง สองพี่น้อง ภาพยนตร์ของค่ายไฟว์สตาร์ รับบทเป็นน้องชายของอำพล ลำพูน ถือว่าประสบความสำเร็จพอสมควร (ฉาย 5 ตค.) จากนั้นแสดงภาพยนตร์เรื่องที่ 2 แสดงเป็นพระเอกเดี่ยว ๆ ในเรื่อง นายร้อยสอยดาว ของประยูร วงศ์ชื่น แสดงคู่กับนางเอก ลีลาวดี วัชโรบล และได้แสดงภาพยนตร์อีกหลายเรื่อง เช่น  กว่าจะรู้เดียงสา, รักหน่อยน่า และเล่นเป็นตัวรองหลาย ๆ เรื่อง แสดงภาพยนตร์รวม ๕ เรื่อง ในช่วงเวลา 2 ปีกว่า

อนึ่งในช่วงเข้าวงการใหม่ๆ อธิป ทองจินดายังเคยคบหากับนักแสดงสาว จินตหรา สุขพัฒน์

 การเสียชีวิต 
ในวันที่ 1 ตุลาคม พ.ศ. 2530 อธิปเสียชีวิตเนื่องจากประสบอุบัติเหตุทางรถยนต์ส่วนตัวบริเวณแยกถนนประดิพัทธ์ตัดถนนพระราม 6 เสียชีวิตด้วยสภาพนอนอยู่ใต้ท้องรถ หน้าผากด้านขวายุบ คางแตก แขนซ้ายหัก กระทู้อธิป ทองจินดา  thaifilm.com

 ผลงานการแสดง 

 ภาพยนตร์ ปี พ.ศ.  เรื่อง  รับบท  2528  สองพี่น้อง  เคน (พระรอง) 2529  นายร้อยสอยดาว  วัลลภ (พระเอก) สองโหลยี่สิบห้า  ตัน (พระเอกร่วม) รักหน่อยน่า  แม็ก (พระเอก) 2530  กว่าจะรู้เดียงสา  หมอสุริยา (ภาพยนตร์เรื่องสุดท้าย) 

 คู่กรรม (2531) ถูกวางตัวรับบทเป็น โกโบริ (พระเอก) แต่เสียชีวิตก่อนถ่ายทำ วรุฒ วรธรรม จึงมารับบทแสดงแทน

 เครื่องราชอิสริยาภรณ์
# ห้าทหารเสือแห่งวุยก๊ก
ห้าทหารเสือแห่งวุยก๊ก(อังกฤษ:Five Wei Generals) ในวรรณกรรมจีนอิงประวัติศาสตร์เรื่องสามก๊ก ห้าทหารเสือเป็นตำแหน่งเรียกขานขุนศึกผู้มีฝีมือเก่งกาจ เป็นที่เลื่องลือกล่าวขานทั่วทั้งแผ่นดินจำนวน 5 คนของโจโฉในสมัยยุคสามก๊ก ได้รับการแต่งตั้งให้เป็นทหารเสือที่เอกภายหลังจากโจโฉสถาปนาตนเองขึ้นเป็นวุยอ๋องแห่งวุยก๊ก ห้าทหารเสือที่ได้รับการแต่งตั้งได้แก่

 เตียวเลี้ยว อดีตยอดขุนพลและทหารคนสนิทของตั๋งโต๊ะและลิโป้ต่อมาเมื่อโจโฉสามารถเอาชนะลิโป้ได้สำเร็จเตียวเลี้ยวก็มาสวามิภักดิ์ต่อโจโฉและรับใช้วุยก๊กอย่างแข็งขัน,ซื่อสัตย์,สุจริตและจงรักภักดีเรื่อยมา 
 ซิหลง นายพลผู้รับใช้โจโฉและผู้สืบทอดอำนาจต่อจากเขาคือพระเจ้าโจผีเพราะการรบแบบยาวนานถึง80เพลงกับกวนอูในศึกอ้วนเซียจนทำให้กวนอูต้องล่าถอยจึงทำให้เขาได้เลื่อนยศจากนายพันขึ้นเป็นนายพลในที่สุด
 เตียวคับ อดีตยอดขุนพลและทหารเอกของอ้วนเสี้ยวมาสวามิภักดิ์กับโจโฉระหว่างศึกกัวต๋อเป็นแม่ทัพที่มีฝีมือแต่ก็ต้องตายเพราะอุบายของขงเบ้งในระหว่างขงเบ้งบุกยึดเขากิสาน
 งักจิ้น ขุนพลร่างเตี้ยของโจโฉ มีความกล้าหาญ เก่งกาจในเชิงยุทธ์ออกรบพร้อมกับโจโฉหลายครั้งจนได้ดำรงตำแหน่งสูงสุดในชีวิตคือนายพล
 อิกิ๋ม ขุนพลคนสำคัญของโจโฉเคร่งครัดในระเบียบวินัยอิจฉาผู้อื่นเมื่อทำได้ดีกว่าตนได้เป็นแม่ทัพใหญ่ในหลายๆคราติดตามโจโฉออกรบทุกครั้งเมื่อคราวศึกอ้วนเซียโดนกวนอูจับได้นำไปขังที่เกงจิ๋วต่อมาซุนกวน ได้เข้ายึดเกงจิ๋วคืนจากจ๊กก๊กก็ได้ปล่อยตัวกลับวุยก๊กไปซึ่งตอนนั้นโจโฉได้สิ้นชีวิตไปแล้วพระเจ้าโจผีจึงได้เขียนรูปอิกิ๋มอ้อนวอนขอชีวิตจากกวนอูและให้ติดที่กำแพงหลุมศพของโจโฉพร้อมกับให้อิกิ๋มไปเฝ้าหลุมศพของโจโฉอิกิ๋มละอายใจ จึงตรอมใจตายที่หลุมศพของโจโฉนั่นเอง
 
 ดูเพิ่ม 
 เตียวเลี้ยว
 เตียวคับ
 ซิหลง
 งักจิ้น
 อิกิ๋ม
ห้าทหารเสือ Five Generals - สามก๊กวิทยา
# เขาเตงกุนสัน
เขาเตงกุนสัน หรือ เขาเตงกุน  เป็นภูเขาที่ตั้งอยู่ในเมืองฮันต๋ง (ฮั่นจง ในปัจจุบัน) ทางตอนใต้ของมณฑลส่านซี ประเทศจีน เป็นอีกสถานที่หนึ่งที่เกี่ยวเนื่องกับสามก๊ก เนื่องจากคราวที่จ๊กก๊กของเล่าปี่ บุกเข้าตีเมืองฮันต๋งของวุยก๊กที่ดูแลโดยแฮหัวเอี๋ยน โดยทั้งสองฝ่ายได้ทำสงครามกันที่ภูเขานี้และเป็นฝ่ายจ๊กก๊กที่ได้ชัยชนะเนื่องจากฮองตง ยอดขุนพลเสือเฒ่าและหนึ่งในห้าทหารเสือของเล่าปี่ ได้ฆ่าและตัดหัวมามอบให้กับเล่าปี่ ในเวลาต่อมากองทัพจ๊กก๊กได้บุกเข้ายึดเมืองฮันต๋งได้สำเร็จและเล่าปี่ก็ได้สถาปนาตนเองขึ้นเป็นอ๋องที่เมืองนี้ในที่สุด และเขาเตงกุนสันนี้ก็เป็นที่ฝังศพของจูกัดเหลียง (ขงเบ้ง) และฮองตง อีกด้วยซึ่งในภายหลังหลุมศพของฮองตงได้ถูกย้ายไปที่เฉิงตู ในสมัยราชวงศ์ชิง และได้ถูกทำลายไปในสมัยปฏิวัติวัฒนธรรม
# หลวงจรูญสนิทวงศ์ (หม่อมหลวงจรูญ สนิทวงศ์)
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) (18 พฤศจิกายน พ.ศ. 2438 — 30 มีนาคม พ.ศ. 2473) วิศวกรการรถไฟชาวไทย อดีตนายช่างกลอำนวยการโรงงานมักกะสัน ซึ่งมีหน้าที่ซ่อมหนักรถจักรและรถโดยสาร ของการรถไฟแห่งประเทศไทย

 ประวัติ 
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) เกิดเมื่อวันที่ 18 พฤศจิกายน พ.ศ. 2438ราชกิจจานุเบกษา, ข่าวตาย หลวงจรูญสนิทวงศ์ (หม่อมหลวงจรูญ สนิทวงศ์) เล่ม 48, 12 เมษายน 2484, หน้า 132. เป็นบุตรเจ้าพระยาวงษานุประพัทธ์ (หม่อมราชวงศ์สท้าน สนิทวงศ์) กับท่านผู้หญิงวงศานุประพัทธ์ (ตาด สิงหเสนี)

พ.ศ. 2455 ออกไปศึกษาวิชาช่างกล ณ ประเทศอังกฤษ สำเร็จปริญญา B.A. กลับเข้ามารับราชการเป็นนายช่างกล ผู้ช่วยกรมรถไฟหลวง และได้รับพระราชทานยศเป็นรองอำมาตย์เอก เมื่อวันที่ 10 พฤศจิกายน พ.ศ. 2465พระราชทานยศ (หน้า ๒๒๐๙)

1 มกราคม พ.ศ. 2466 รับพระราชทานสัญญาบัตรบรรดาศักดิ์เป็น หลวงจรูญสนิทวงศ์ ถือศักดินา ๖๐๐พระราชทานบรรดาศักดิ์ (หน้า ๓๓๔๙) 8 พฤศจิกายน พ.ศ. 2470 เป็นนายช่างกล ประจำกองช่างกล และเลื่อนยศเป็นอำมาตย์ตรีพระราชทานยศ (หน้า ๒๕๙๒)

เข้าเรียนชั้นมัธยมศึกษาที่โรงเรียนสวนกุหลาบวิทยาลัย เมื่อ พ.ศ. 2452  จบการศึกษาวิศวกรรมการรถไฟจากประเทศอังกฤษ แล้วรับราชการกรมรถไฟหลวง ท่านเป็นคนไทยคนแรกที่ได้รับการแต่งตั้งเป็นนายช่างกลอำนวยการโรงงาน โรงงานมักกะสัน ในปี พ.ศ. 2473 

 ชีวิตส่วนตัว 
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) สมรสกับหม่อมหลวงรวง มีบุตรชื่อ ดำเกิง สนิทวงศ์ ณ อยุธยา และ มีธิดาชื่อ อรุณ สนิทวงศ์ ณ อยุธยา (ท่านผู้หญิงอรุณ กิติยากร ณ อยุธยา) ซึ่งสมรสกับหม่อมราชวงศ์กัลยาณกิติ์ กิติยากร พระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินีนาถ เสด็จพระราชดำเนินไปในการพระราชทานเพลิงศพ ท่านผู้หญิงอรุณ กิติยากร ณ อยุธยา ข่าวในพระราชสำนัก, 29 มกราคม 2552 และมีธิดาอีก 2 คน คือ อรอำไพ สนิทวงศ์ ณ อยุธยา และทิพย์วาณี สนิทวงศ์ ณ อยุธยา เกิดกับหม่อมหลวงฟ่อน ประวัตินางสาวทิพย์วาณี สนิทวงศ์ ณ อยุธยา  สำเนาจาก หนังสือเรียนภาษาไทย ท 101 ท 102 ชุดทักษสัมพันธ์ เล่ม 1 ชั้นมัธยมศึกษาปีที่ 1 กรมวิชาการ กระทรวงศึกษาธิการ เป็นนักเขียนสารคดีสำหรับเด็ก ผลงานที่มีชื่อเสียงคือเรื่อง "เมื่อคุณตาคุณยายยังเด็ก" เมื่อคุณตาคุณยายยังเด็ก ตีพิมพ์เป็นตอนๆ ในนิตยสารสตรีสารรายสัปดาห์ เมื่อคุณตาคุณยายยังเด็ก

 มรณกรรม 
อำมาตย์ตรี หลวงจรูญสนิทวงศ์ (หม่อมหลวงจรูญ สนิทวงศ์) ป่วยเป็นโรคไตพิการ ถึงแก่กรรมเมื่อวันที่ 30 มีนาคม พ.ศ. 2473

 เครื่องราชอิสริยาภรณ์ 
ราชกิจจานุเบกษา, รายพระนามและนาม สมาชิก สมาชิกา เครื่องราชอิศริยาภรณ์สำหรับตระกูลจุลจอมเกล้า พระราชทานในพระราชพิธีฉัตรมงคล เมื่อวันที่ ๑๑ พฤศจิกายน พระพุทธศักราช ๒๔๖๕, เล่ม ๓๙ ตอนที่ ๐ ง หน้า ๒๒๘๘, ๑๙ พฤศจิกายน ๒๔๖๕
 ราชกิจจานุเบกษา, เครื่องราชอิสสริยาภรณ์จุลจอมเกล้า ฝ่ายหน้าและฝ่ายใน, เล่ม ๔๖ ตอนที่ ๐ ง หน้า ๒๙๓๖, ๑ ธันวาคม ๒๔๗๒
ราชกิจจานุเบกษา, ส่งเครื่องราชอิสริยาภรณ์ไปพระราชทาน, เล่ม ๔๕ ตอนที่ ๐ ง หน้า ๒๖๒๗, ๒๕ พฤศจิกายน ๒๔๗๑
ราชกิจจานุเบกษา, พระราชทานเครื่องราชอิสริยาภรณ์, เล่ม ๕๑ ตอนที่ ๐ ง หน้า ๓๕๖๐, ๑ มกราคม ๒๔๖๗

 ลำดับสาแหรก
# ซูโดอีเฟดรีน
ซูโดอีเฟดรีน (, ย่อว่า PSE) เป็นสารเอมีนชนิดซิมพาเทติก มักใช้เพื่อลดอาการคัดจมูก ในประเทศไทย จัดเป็นวัตถุออกฤทธิ์ต่อจิตและประสาทประเภท2 ตาม พ.ร.บ.วัตถุออกฤทธิ์ต่อจิตและประสาท เช่นเดียวกับยาเสพติดประเภทอื่นๆ  

 โครงสร้างเคมี 
ซูโดอีเฟดรีน คือ ไดแอสเทอร์โอเมอร์ของเอฟิดรีน. ซูโดอีเฟดรีนเป็น ไครอลโมเลกุล หมายถึง สเตอริโอไอโซเมอร์ที่มีอะตอมไครัลมากกว่าหนึ่ง แต่ไม่ใช่คู่ที่เป็นภาพในกระจกซึ่งกันและกัน. ซูโดอีเฟดรีนเป็นสารตั้งต้นในการผลิตยาเมธแอมเฟตามีน หรือยาไอซ์ และ ยาบ้า
# ห้าทหารเสือแห่งง่อก๊ก
ห้าทหารเสือแห่งง่อก๊ก(อังกฤษ:Five Wu Elders)ได้แก่ อุยกาย,เตงฮอง,ฮันต๋ง,เทียเภาและจูตี 

1.อุยกาย (Huang Gai) เป็นหนึ่งในแม่ทัพของง่อก๊กที่รับใช้แซ่ซุนแห่งกังตั๋งถึง3สมัยคือตั้งแต่ซุนเกี๋ยน ซุนเซ็กและซุนกวนโดยอุยกายเป็นผู้จุดไฟเผาเรือของโจโฉในศึกผาแดงเมื่อค.ศ.208(พ.ศ. 751)

2. เตงฮอง (Ding Feng) เป็นแม่ทัพที่มีความกล้าหาญ ได้รับความความดีความชอบมากมายจนได้เป็นแม่ทัพใหญ่ในรัชสมัยพระเจ้าซุนฮิวเนื่องจากได้ช่วยพระเจ้าซุนฮิวประหารซุนหลิมผู้สำเร็จราชการ
  
3.ฮันต๋ง (Han Deng) เป็นขุนพลแห่งง่อก๊ก รับใช้ตระกูลซุนตั้งแต่รุ่นซุนเกี๋ยน ซุนเซ็ก ถึงซุนกวน เข้ารับราชการกับซุนเกี๋ยนในเวลาไล่เลี่ยกับเทียเภาและอุยกาย มีความสามารถในการรบ ทำศึกมีความชอบหลายครั้ง รวมถึงการมีบทบาทในศึกผาแดงอีกด้วย

4.เทียเภา (Cheng Pu) เป็นทหารเอกของซุนเกี๋ยน หลังจากซุนเกี๋ยนตาย ก็รับใช้ซุนเซ็กต่อ ช่วยซุนเซ็กในการยึดดินแดนง่อ มีผลงานในการรบมากมาย และมีนิสัยดีงาม

5.จูตี (Zhu Zhi) เป็นชาวกู้จัง เมืองตังหยัง มณฑลเจียงซู มีชื่อรองว่า จวินหลี่ เป็นเศรษฐีมีทรัพย์ แต่เป็นคนเสงี่ยมเจียมตัว มีความโอบอ้อมอารี เอื้อเฟื้อเผื่อแผ่แก่เพื่อนบ้าน มีความรู้ความคิดดี เป็น ที่ปรึกษาของซุนเกี๋ยน เจ้าเมืองเตียงสา ช่วยเหลือกันตลอดมา เมื่อสิ้นบุญซุนเกี๋ยนแล้ว จูตีได้ให้ ความช่วยเหลือชี้ช่องทางต่างๆ จนซุนเซ็กตั้งตัวเป็นใหญ่ได้ในกังตั๋ง จึงได้รับแต่งตั้งเป็นขุนนางชั้น พระยา มีนามบรรดาศักดิ์ขึ้นว่า กู้จังโหวและได้รับยศทหารเป็น อันโก้วะเจียงจวิน (นายพลผู้สร้าง สันติแก่ประเทศ) ตายเมื่ออายุ 69 ปี
# เอจี ลาร์เซน
เอจี ลาร์เซน (เกิด 3 สิงหาคม พ.ศ. 2466) เป็นนักกีฬาพายเรือชาวเดนมาร์ก เป็นคนแจวเรือในการแข่งขัน
โอลิมปิกฤดูร้อน 1948 (พ.ศ. 2491) และโอลิมปิกฤดูร้อน 1952 (พ.ศ. 2495) โดยได้เหรียญเงินจากโอลิมปิก 1948 ที่ลอนดอน คู่กับ Ebbe Parsner
# เทศมณฑลนอกมหานครของอังกฤษ
เทศมณฑลนอกมหานคร หรือ เทศมณฑลไชร์  เป็นหนึ่งในเขตการปกครองระดับเทศมณฑลของอังกฤษที่ไม่ใช่เทศมณฑลมหานคร เทศมณฑลเหล่านี้มักจะมีประชากรราว 300,000 ถึง 1.4 ล้านคนJones, B. et al, Politics UK, (2004) บางครั้ง “เทศมณฑลนอกมหานคร” ก็เรียกว่า “เทศมณฑลไชร์” (Shire county) แต่เป็นการเรียกกันอย่างไม่เป็นทางการ เทศมณฑลนอกมหานครที่เป็นเทศมณฑลเดิมในประวัติศาสตร์มักจะมีสร้อยต่อท้ายด้วย “-เชอร์” (shire) เช่นวิลท์เชอร์ หรือแลงคาสเชอร์ และบางเทศมณฑลก็เคยมีสร้อยแต่มาหายไปภายหลังเช่นเดวอน อันที่จริงแล้ว “เทศมณฑลไชร์” หรือ “ไชร์เคานตี” เป็นประพจน์ซ้ำความ (Tautology) ซึ่งหมายความว่าทั้งสองคำมีความหมายเดียวกันแต่มักจะใช้ด้วยกัน: คำว่า “เคานตี” (เทศมณฑล) มาจากภาษาฝรั่งเศสและ “ไชร์” มาจากภาษาภาษาอังกฤษเก่า ทั้งสองคำหมายถึงเขตการปกครองระดับหนึ่ง